Quin és el tema principal d'aquest text?
Dumanoir o Du Manoir fou una família de músics francesos del segle xvii. El seu individus foren anomenats de manera burlesca rois de violons. El motiu del nom burlesc fou el pretendre obligar a tots els músics, inclús els organistes, a prendre el títol de mestres de ball, i en tal concepte exigien que els hi paguessin un tribut. Sembla que el càrrec de rois des violons fou creat el 1331, confirmat el 1407 i abolit el 1695. Mateu és el músic més antic de la citada família del que se'n té notícia; el 1640 era violinista de la cambra del rei. El seu fill o nebot Claudi també fou violinista del gabinet reial. El succeí Guillaume, fill de Mateu, en el càrrec de roi des violons el 1659. Aquest fou el que es prengué més a la valenta les ridícules atribucions del càrrec, escrivint a l'efecte un opuscle titulat: Le mariage de la musique avec la dance, el 1664, del que ningú en feu cas, i a més, interposà molts plets per assolir les seves pretensions, encara que sense cap resultat. Guillaume, fill de l'anterior, anomenat també Dumanoir segon, fou l'últim dels rois des violons, renunciant per acta notarial al seu càrrec, que llavors restà definitivament abolit, desapareixent d'aquesta manera aquella ridícul sobirania.
El text tracta sobre música.